[ca] El present treball de Fi de Grau se centra en els estudis previs a la construcció d'un parc eòlic a la província de Saragossa per analitzar la viabilitat d'aquest projecte de manera integral. Els estudis considerats per dur a terme l'anàlisi es divideixen en quatre àrees principals: recurs eòlic, impacte ambiental, estudi elèctrics i viabilitat econòmica. A l'estudi del recurs eòlic s'obté la quantitat d'energia eòlica potencial de la zona i s'estima la producció energètica del parc. Contempla dos mecanismes d'anàlisi: el primer mètode estima el recurs i les produccions energètiques a partir de bases de dades públiques, concretament, de l'Agència Estatal de Meteorologia (AEMET), del Global Wind Atlas, i del Mapa Eòlic Ibèric. El segon mètode utilitza el programari WAsP per simular els aerogeneradors considerats en les condicions de l'emplaçament i valorar el potencial eòlic corresponent. Els resultats obtinguts indiquen que la turbina òptima per al projecte és el model de Siemens Gamesa SG 170-6.2, amb una potència nominal del parc de 48 MW. La primera metodologia sobreestima els nivells de producció, sent aquests de 166,6GWh anuals i 3471 hores equivalents de funcionament a plena potència, mentre que els aconseguits amb el segon mètode són de 117,3 GWh anuals i 2736 hores equivalents. L'estudi d'impacte ambiental es centra a descriure el medi físic de l'entorn del parc eòlic i identificar els possibles impactes que s'originen degut a totes les fases del projecte (construcció, operació i desmantellament). Posteriorment, es valoren els diferents impactes segons la seva importància i es plantegen mesures adequades per evitar o compensar l'efecte al medi. Dels impactes valorats, el més rellevant és el del risc de col·lisió d'espècies voladores amb les instal·lacions, doncs es considera sever degut a la proximitat d'1,1 km amb un menjador d'aus necròfagues. Les principals mesures preventives i correctores són: aprofitament del material excavat durant la construcció, tractament per separat de sòls fèrtils d'altres terres, restitució i revegetació de totes les superfícies en acabar les obres, evitar la construcció en períodes reproductius d'espècies d'interès, revisions periòdiques de la maquinària i els seus nivells acústics, utilització de llums de senyalització direccionals, instal·lació de dispositius de detecció d'aus, i utilització de material amb colors adients a l'entorn. Amb tot, es considera que el projecte és compatible mediambientalment si s'apliquen les mesures esmentades. L'estudi elèctric analitza el dimensionament tècnic de la instal·lació en mitja tensió. S'estudia una proposta de sistema col·lector, valorant el tipus de conductor, seccions mínimes, corrents admissibles, caigudes de tensió i pèrdues de potència. D'aquesta manera es confirma que el projecte és viable tècnicament, ja que presenta pèrdues energètiques reduïdes i no es superen els valors màxims admissibles. Per altra banda, l'estudi elèctric fa una anàlisi conceptual de les infraestructures de la subestació, avaluant el sistema a 220 kV i el sistema de mitja tensió a 30 kV. L'estudi econòmic i financer tracta sobre l'evolució econòmica i financera de l'actiu energètic en una previsió a futur de 25 anys. S'analitza els costos d'inversió i d'explotació, els mecanismes retributius del projecte, i diferents escenaris de finançament, valorant també situacions amb preus del mercat elèctric i nivells de l'IPC diferents. En conjunt, s'obtenen 18 escenaris diferents. Els resultats obtinguts indiquen una rendibilitat positiva del projecte només en l'escenari més favorable, amb preus de venda de l'electricitat alts, amb un Valor Actual Net (VAN) de la inversió de 61,5 milions d'euros, una Taxa Interna de Retorn (TIR) del 14,5%, i un període de retorn de 6,6 anys. Tant en els escenaris poc favorables com en els intermigos, la inversió no surt rendible, ja que mostren VANs negatius, principalment perquè els costos d'explotació són massa elevats en comparació amb els ingressos. En el context actual on les energies renovables abarateixen el preu de l'energia, noves plantes generadores no en surten beneficiades, tot i que són susceptibles a incentius econòmics i ajudes europees com els fons NextGeneration EU. En conjunt, els estudis realitzats assenyalen que el projecte eòlic analitzat és una bona proposta per avançar en la transició energètica.

[en] The present Bachelor's Thesis focuses on the preliminary studies for the construction of a wind farm in the province of Zaragoza to analyse the project's feasibility. The studies considered to carry out the analysis are divided into four main areas: wind resource, environmental impact, electrical studies, and economic viability. The wind resource assessment aims to obtain the potential wind energy of the area and estimate the energy production of the wind farm. It considers two analysis mechanisms: the first method estimates the wind resource and energy productions from public databases, namely, the State Agency of Meteorology (AEMET), the Global Wind Atlas, and the Iberian Wind Map. The second method uses WAsP software to simulate the considered wind turbines in the site conditions and assess the corresponding wind potential. The results indicate that the optimal turbine for the project is the Siemens Gamesa model SG 170-6.2, with a total nominal power of 48 MW. The first methodology overestimates production levels, which are 166,6 GWh annually and 3471 equivalent full load hours, while those achieved with the second method are 117,3 GWh annually and 2736 equivalent hours. The environmental impact study focuses on describing the physical environment of the wind farm area and identifying the potential impacts arising from all stages of the project (construction, operation, and decommissioning). Subsequently, the different impacts are assessed according to their importance, and appropriate measures are proposed to avoid or mitigate the effects on the environment. Of the assessed impacts, the most significant is the risk of collision with flying species due to the proximity of 1,1 km to a vulture feeding site. The main preventive and corrective measures are: utilizing excavated material during construction, treating fertile soils separately from other soils, restoring and revegetating all surfaces after completing the works, avoiding construction during reproductive periods of species of interest, regularly checking machinery and noise levels, using directional signalling lights, installing bird detection devices, and using materials with suitable colours for the environment. Overall, it is considered that the project is environmentally compatible if the mentioned measures are applied. The electrical study analyses the technical sizing of the medium voltage installation. It examines a proposal for the collector system, assessing the type of conductor, minimum sections, permissible currents, voltage drops, and power losses. In this way, it is confirmed that the project is technically viable, as it presents reduced energy losses and does not exceed the maximum permissible values. On the other hand, the electrical study conducts a conceptual analysis of the substation infrastructure, reviewing the high voltage 220 kV and medium voltage 30 kV elements. The economic and financial study deals with the economic and financial evolution of the energy asset in a 25-year future forecast. It analyses investment and operation costs, project remuneration mechanisms, and different financing scenarios, also considering situations with different electricity market prices and CPI levels. Altogether, 18 different scenarios are obtained. The results show a positive profitability of the project only in the most favourable scenario, with high electricity sale prices, with a Net Present Value (NPV) of the investment of 61,5 million euros, an Internal Rate of Return (IRR) of 14,5%, and a payback period of 6,6 years. In less favourable and intermediate scenarios, the investment is not profitable since they show negative NPVs, mainly because operational costs are too high compared to revenues. In the current context where renewable energies lower energy prices, new generation plants are not favoured, although they are susceptible to economic incentives and European aids such as the NextGeneration EU funds. Overall, the studies conducted show that the analysed wind project is a good proposal to advance in the energy transition.